kykNET sorg vir ‘n Wit Warm Winter | Stage and Screen
Home / Archived / Small Screen Archives / kykNET sorg vir ‘n Wit Warm Winter
Kyk Net! Niks Koue met kykNET!
Die winter is dalk behoorlik hier, maar kykNET se vermaak hierdie winter sal jou alles behalwe koud laat.
kykNET, DStv-kanaal 144, spog met van Suid-Afrika se top akteurs in die nuwe regsdrama, Fynskrif, wat vanaf 10 Julie om 20:00 te sien is. Kykers kan uitsien na persoonlike en familiedramas tussendeur regsake.
Nataniël en sy broer, Edik le Roux, is vanaf 4 Julie om 20:00 terug vir die laaste in hul Nantes trilogie, getiteld Edik van Nantes Winter. Vir die eerste keer bring ons die winter, sy geheime, sy kos, tradisies en rituele na die klein skerm.
Dié winter is daar genoeg komedie om die lagspiere warm gelag te hou. Die dames van Elke Skewe Pot keer vanaf 9 Julie om 20:30 terug vir nog ŉ seisoen. Nuwe gesigte sluit in Hélène Truter, wie die rol van ESP-eienaar Sandra vertolk, Kevin Smith, die aantreklike, chauvinistiese Renier, en Neels Claasen, as Bennie se nuwe kelner/kroegman.
Op 11 Julie om 20:30 vervolg Eckard en sy familie se kaskenades in die klugkomedie, Die Kasteel. Elke week moet die klomp kleurvolle gaste verwelkom. Daar is net een probleem: niemand weet wat hul doen nie!
Kry jou weeklikse koffie fix saam met aanbieder Johrné van Huyssteen in die nuwe reeks, Koffieboon, wat vanaf 4 Julie om 17:30 uitgesaai word. Unieke koffiewinkels, coffee in a cone en koffieburgers – dit en vele meer is op die koffiespyskaart.
Jan Scannell braai oudergewoonte in prentjiemooi en ongewone plekke in Jan Braai vir Erfenis vanaf 6 Julie om 18:00. Dié keer trap hy ook fiets, onder andere van George tot in Swellendam.
Die wintervetjies hoef nie aan te pak nie – Slank-aanbieder Leandie du Randt gaan vanaf 2 Julie om 17:30 saam op verslankingsreis met vyf deelnemers uit die vermaaklikheiswêreld, insluitende Kevin Leo en Mimi Mahlasela.
As jy 60+ jaar oud is, kan jy gerus vanaf 5 Julie om 18:00 inskakel vir Met ‘n huppel in die stap met aanbieder Riaan Cruywagen, vir kundige advies oor die lewe na aftrede.
Moenie bekommerd wees om uit te gaan in die koue as jy wil fliek kyk nie, want die kykNET Bioskoop sorg vir vier van die afgelope jaar se beste flieks in Julie. Maak seker om Saterdae om 20:00 in te skakel vir Vaselinetjie, Liewe Kersfeesvader, Uitvlucht en Dis koue kos, Skat.
kykNET & Kie, DStv-kanaal 145, verwelkom vyf dinamiese dames vanaf 5 Julie om 20:00 op die kanaal. Zelda la Grange, Kay Karriem, Tracey Lange, Ingrid Jones en Success Lekabe gaan elke week in Tussen Ons gesels oor die dinge in die wêreld wat vir jou belangrik is.
Top komedie wag op kykNET & kie-kykers met twee ou gunstelinge: Fishy Fêshuns, wat vanaf 3 Julie om 20:00 uitgesaai word, met die eienaar van Fisher Fashions, Harold Fisher, en Dino en die vyf vrouens, Patsy, Xoli, Rochelle, Katrien en Vera, wie vir Harold werk. Ons verwelkom ook die Van Tonder-gesin terug op die kanaal in Orkney Snork nie.
Ons is ook opgewonde om aan te kondig dat kykNET NOU, DStv-kanaal 146, die openings- en afsluitingsgeleentheid van vanjaar se World Choir Games uitsaai. Vanjaar se World Choir Games word deur Suid-Afrika aangebied en vind plaas in Tshwane vanaf 4 tot 14 Julie. Die Stellenbosch Universiteitskoor, wat beskou word as een van die beste kore in die wêreld, gaan ook deelneem.
Die Kasteel Die Kasteel op Kyknet Dis Koue Kos DSTV Edik le Roux Edik van Nantes op Kyknet Edik van Nantes Winter Elke Skewe Pot Elke skewe Pot op Kyknet Fishy Feshuns op Kyknet Fynskrif Fynskrif op Kyknet helene Truter Ingrid Jones Jan Braai vir Erfenis Jan Braai vir Erfenis op Kyknet Jan Scannnell Johrne van Huyssteen Kay Karriem Kevin Leo Kevin Smith Koffieboon Koffieboon op Kyknet kykNet kykNet &kie kyknet Bioskoop Kyknet Nou Leandie du Randt Bosch Liewe Kersfeesvader Met 'n Huppel in die Stap Met 'n Huppel in die Stap op Kyknet Mimi Mahlasela Nataniel Neels Claasen Orkney Snork Nie op Kyknet Riaan Cruywagen Skat Slank Slank op Kyknet Stage and Screen Stage and Screen Afrikaans Stage and Screen Cape Town Stage and Screen Durban Stage and Screen Johannesburg Stage and Screen Small Screen Stage and Screen South Africa Success Lekabe Tracey Lange Tussen ons op Kyknet Uitvlucht Vaselinetjie World Choir Games World Choir Games op Kyknet Zelda la Grange	2018-06-10